அந்த நேரத்தில் சமூக சனநாயக தொழிலாளர் கட்சிகளென தங்களை அழைத்துக் கொண்ட கம்யூனிஸ்டு கட்சிகளுடைய சர்வதேச அமைப்பு இரண்டாவது அகிலமாக இருந்து வந்தது. ஏகாதிபத்தியங்களுக்கு இடையிலான இந்தப் போரில், தத்தம் சொந்த முதலாளி வகுப்பை ஆதரித்த கட்சிகள், இரண்டாவது அகிலத்தில் ஆதிக்கம் செலுத்தின. பிரிட்டன், பிரான்சு, செர்மனி மற்றும் பிற ஐரோப்பிய நாடுகளில் இருந்த இப்படிப்பட்ட கட்சிகள், அவர்களுடைய தொழிலாளர்களை, “தந்தை நாட்டைப் பாதுகாப்பதற்காக”, போரை ஆதரிக்குமாறும், தங்கள் வகுப்பைச் சேர்ந்த உடன்பிறப்புக்களைக் கொல்லுமாறும் அழைப்பு விடுத்தன. செர்மன் சமூக சனநாயக கட்சி, “இரசிய காட்டுமிராண்டிகளிடமிருந்து” செர்மனியைப் பாதுகாக்குமாறு கேட்டுக் கொண்டது.